CELEX: 32015D1377
Language: hu
Date: 2015-08-07 00:00:00
Title: A Bizottság (EU) 2015/1377 végrehajtási határozata (2015. augusztus 7.) a Svédország által a Bonnet AB által gyártott két tűzifa-daraboló/hasító gép forgalomba hozatalának megtiltása céljából a 2006/42/EK európai parlamenti és tanácsi irányelvnek megfelelően hozott intézkedésről (az értesítés a C(2015) 5412. számú dokumentummal történt) (EGT-vonatkozású szöveg)

11.8.2015   
            
            
               HU
            
            
               Az Európai Unió Hivatalos Lapja
            
            
               L 212/37
            
         A BIZOTTSÁG (EU) 2015/1377 VÉGREHAJTÁSI HATÁROZATA
   (2015. augusztus 7.)
   a Svédország által a Bonnet AB által gyártott két tűzifa-daraboló/hasító gép forgalomba hozatalának megtiltása céljából a 2006/42/EK európai parlamenti és tanácsi irányelvnek megfelelően hozott intézkedésről
   
      
         (az értesítés a C(2015) 5412. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a gépekről és a 95/16/EK irányelv módosításáról szóló, 2006. május 17-i 2006/42/EK európai parlamenti és tanácsi irányelvre (1) és különösen annak 11. cikke (3) bekezdésére,
   mivel:
   
               (1)
            
            
               Svédország a 2006/42/EK irányelv 11. cikkének (2) bekezdése szerinti eljárásnak megfelelően értesítette a Bizottságot arról az intézkedéséről, amelyet a Bonnet AB (Surgatan, SE-602 28 Norrköping, Svédország) által gyártott Bonnetklippen és Brännhultsklippen típusú tűzifa-daraboló/hasító gépek forgalomba hozatalának megtiltására hozott.
            
         
               (2)
            
            
               A tűzifa-daraboló/hasító gépek a 2006/42/EK irányelvnek megfelelően CE-jelölést viseltek.
            
         
               (3)
            
            
               Az intézkedés meghozatalának oka az volt, hogy a tűzifa-daraboló/hasító gépek nem felelnek meg a 2006/42/EK irányelv I. mellékletének 1.1.2. (A biztonság beépítésének alapelvei) és 1.3.7. (A mozgó részekkel kapcsolatos veszélyek) pontjaiban foglalt alapvető egészségvédelmi és biztonsági követelményeknek. Konkrétan a gépek nincsenek ellátva védőburkolattal vagy a mozgó részek okozta veszélyek elleni egyéb védőberendezésekkel, és a gépek működése közben a veszélyes terület hozzáférhető.
            
         
               (4)
            
            
               Svédország értesítette a gyártót a hiányosságokról. A gyártó megtette a szükséges intézkedéseket a nem megfelelő termékek piacról történő kivonására.
            
         
               (5)
            
            
               A Svédország által benyújtott bizonyítékok vizsgálata megerősíti, hogy a Bonnet AB (Surgatan, SE-602 28 Norrköping, Svédország) által gyártott Bonnetklippen és Brännhultsklippen tűzifa-daraboló/hasító gépek nem felelnek meg a 2006/42/EK irányelvben megállapított alapvető egészségvédelmi és biztonsági követelményeknek, a megfelelés hiánya pedig súlyos kockázatot jelent a gépet használók testi épségére nézve. Ezért a Svédország által hozott intézkedést indokoltnak kell tekinteni,
            
         ELFOGADTA EZT A HATÁROZATOT:
   1. cikk
   A Svédország által a Bonnet AB (Surgatan, SE-602 28 Norrköping, Svédország) által gyártott Bonnetklippen és Brännhultsklippen típusú tűzifa-daraboló/hasító gépek forgalomba hozatalának megtiltása céljából hozott intézkedés indokolt.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2015. augusztus 7-én.
      
         
            a Bizottság részéről
         
         Elżbieta BIEŃKOWSKA
         
            a Bizottság tagja
         
      
   
   
      (1)  HL L 157., 2006.6.9., 24. o.